
בראשית פרק יב: "לך לך" 
מבוא
[bookmark: _Hlk202214130]ישעיה נא, א-ב
הַבִּיטוּ אֶל צוּר חֻצַּבְתֶּם וְאֶל מַקֶּבֶת בּוֹר נֻקַּרְתֶּם. הַבִּיטוּ אֶל אַבְרָהָם אֲבִיכֶם וְאֶל שָׂרָה תְּחוֹלֶלְכֶם...

בלימוד פרק י"ב אנו נפגשים עם אברהם אבינו, החל מהדיבור הראשון של ה' אליו בציווי "וַיֹּאמֶר ה' אֶל אַבְרָם לֶךְ לְךָ". במשך עשרה דורות אין ה' מדבר עם איש עד שמגיע אברהם לעולם. הדיבור "לך לך" הוא אור המתחיל לבקוע מתוך החושך הגדול. בפרק זה מתחילים פרקי אברהם, הפותחים את סיפורי האבות בספר בראשית. ונפתח בהיכרות עם משפחת תרח אבי אברהם, משפחה שתלווה אותנו לאורך ספר בראשית.

משפחת תרח אבי אברהם
בראשית פרק יא
 (כז) 	וְאֵלֶּה תּוֹלְדֹת תֶּרַח תֶּרַח הוֹלִיד אֶת אַבְרָם אֶת נָחוֹר וְאֶת הָרָן וְהָרָן הוֹלִיד אֶת לוֹט: 
(כח)	וַיָּמָת הָרָן עַל פְּנֵי תֶּרַח אָבִיו בְּאֶרֶץ מוֹלַדְתּוֹ בְּאוּר כַּשְׂדִּים:
(כט)	וַיִּקַּח אַבְרָם וְנָחוֹר לָהֶם נָשִׁים 
	שֵׁם אֵשֶׁת אַבְרָם שָׂרָי וְשֵׁם אֵשֶׁת נָחוֹר מִלְכָּה בַּת הָרָן, (והרן הוא) אֲבִי מִלְכָּה וַאֲבִי יִסְכָּה: (לפי חז"ל יסכה זו שרה)
(ל)	וַתְּהִי שָׂרַי עֲקָרָה אֵין לָהּ וָלָד:
(לא)	וַיִּקַּח תֶּרַח אֶת אַבְרָם בְּנוֹ וְאֶת לוֹט בֶּן הָרָן בֶּן בְּנוֹ וְאֵת שָׂרַי כַּלָּתוֹ אֵשֶׁת אַבְרָם בְּנוֹ 
	וַיֵּצְאוּ אִתָּם מֵאוּר כַּשְׂדִּים לָלֶכֶת אַרְצָה כְּנַעַן וַיָּבֹאוּ עַד חָרָן וַיֵּשְׁבוּ שָׁם:
(לב)	וַיִּהְיוּ יְמֵי תֶרַח חָמֵשׁ שָׁנִים וּמָאתַיִם שָׁנָה וַיָּמָת תֶּרַח בְּחָרָן: ס

הוסף לתרשים את השמות של משפחת תרח הנזכרים בפסוקים כז-לב.

	צו ה' לאברהם וקיומו (א-ה)



בפרק י"ב מתחיל מסעו של העם היהודי בצו ה' לאברם ללכת לארץ כנען. 
שני דברים מתגלים לנו לראשונה בפתיחת הפרק - הראשון - רצונו של הקב"ה להקים עם בארץ כנען, השני - הבחירה באברהם להיות לאבי העם. שני הדברים הם בגדר הפתעה עבורנו, שכן התורה אינה מקדימה אמירה בעניין כוונתו של הקב"ה להקים עם או באשר להתאמתו של אברהם לתפקיד החשוב.
אברהם נדרש לעזוב את ארצו וללכת לארץ אחרת. הקב"ה מבטיח לו ברכה מרובה. ייעודו של העם שאברהם ייסד הוא להיות ברכה למשפחות האדמה. ממעשיו של אברהם נלמד שהוא ממלא את צו ה' ללא ערעור. ומפרסם את שם ה' "ויקרא בשם ה'". 

מה בין אברהם לנח?
	בראשית יב
(א) וַיֹּאמֶר ה' אֶל אַבְרָם 
	לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ 
	אֶל הָאָרֶץ אֲשֶׁר אַרְאֶךָּ:
(ב) וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:
(ג) וַאֲבָרְכָה מְבָרֲכֶיךָ וּמְקַלֶּלְךָ אָאֹר 
	וְנִבְרְכוּ בְךָ כֹּל מִשְׁפְּחֹת הָאֲדָמָה:
	בראשית ו
(ח) וְנֹחַ מָצָא חֵן בְּעֵינֵי ה':
(ט) אֵלֶּה תּוֹלְדֹת נֹחַ נֹחַ אִישׁ צַדִּיק תָּמִים הָיָה בְּדֹרֹתָיו
	אֶת הָאֱלֹקים הִתְהַלֶּךְ נֹחַ:
(יג) וַיֹּאמֶר אֱלֹקים לְנֹחַ קֵץ כָּל בָּשָׂר בָּא לְפָנַי....
(יד) עֲשֵׂה לְךָ תֵּבַת עֲצֵי גֹפֶר...
(יח) וַהֲקִמֹתִי אֶת בְּרִיתִי אִתָּךְ וּבָאתָ אֶל הַתֵּבָה...



השווה בין התיאור של התורה לתחילת דרכו של אברהם לתחילת דרכו של נח. 
א. מה ההבדל המשמעותי בין שני התיאורים הללו? מה חסר בתיאור על תחילת דרכו של אברהם?
[bookmark: _Hlk61951432]ב. אילו שתי שאלות מתעוררות על תחילת דרכו של אברהם, בעקבות ההשוואה הזו? 





מדוע נבחר דווקא אברהם לאבי האומה?

המהר"ל "נצח ישראל", פרק יא
ראוי היה לכתוב קודם צדקת אברהם. וכמו שתמצא בנח (בראשית ו, ח) "ונח מצא חן בעיני ה'"... 
אבל לפי הדברים אשר אמרנו לך לא יקשה כלל,
כי אצל נח היה רק בחירה פרטית, והבחירה הפרטית הוא לפי מה שהוא, והכל הוא לפי מעשה צדקות שלו.
אבל באברהם לא היה בחירה פרטית, רק (אלא בחירה) באומה הישראלית, שהם זרעו.
שהרי כתיב באותה בחירה (בראשית יב, ב) "ואעשה אותך לגוי גדול", וזה בחירה כללית,
ובחירה כמו זאת אין תולה במעשה כלל, ולא בחטא, כי המעשה הוא לפרט...". 

עיין בדברי המהר"ל, וענה:
א. מה ההבדל בין בחירת נח לבחירת אברהם לפי המהר"ל? ואיזו מן הבחירות יכולה להתבטל ומדוע?
ב. לפי המהר"ל, מדוע התורה לא כתבה בתחילת פרשת "לך לך" את הסיבה שה' בחר באברהם?




שפת אמת לך לך, תרל"ב
רמב"ן הקשה שנאמר "לך לך" בלי שנזכר מקודם חיבתו. 
ובזוהר הקדוש נראה כי זה עצמו השבח ששמע זה המאמר "לך לך", שנאמר מהשם-יתברך לכל האנשים תמיד,
כמו שנאמר "וי לאינון דשינתא בחוריהון" (תרגום: אוי לאלו הישנים בחוריהם). 
ואברהם אבינו עליו השלום שמע וקיבל... אבל בודאי זה השבח בעצמו שהיה מוכן לקבל המאמר. 

עיין בשפת אמת, וענה: 
א. לפי "השפת אמת", למי נאמר "לך לך"? 
ב. במה שונה אברהם משאר האנשים?




"לֶךְ לְךָ" - הניסיון הראשון
מסכת אבות פרק ה, משנה ג
עשרה ניסיונות נתנסה אברהם אבינו עליו השלום ועמד בכולם, להודיע כמה (גדולה) חיבתו של אברהם אבינו עליו השלום. 

הרמב"ם בפירוש למשנה זו מונה את עשרת הניסיונות שעבר אברהם, לפי הרמב"ם הניסיון הראשון של אברהם היה "לֶךְ לְךָ מֵאַרְצְךָ...", כמתואר בפסוק הבא:
בראשית יב, א 
[bookmark: _Hlk94107170]וַיֹּאמֶר ה' אֶל אַבְרָם לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ אֶל הָאָרֶץ אֲשֶׁר אַרְאֶךָּ:

פסוק א מעורר שני קשיים. 
נעיין בדברי המפרשים שלהלן, וננסה לעמוד מה הקושי שמעלה כל אחד מן הפירושים הבאים:

רמב"ן בראשית יב, א
וטעם להזכיר "ארצך ומולדתך ובית אביך", כי יקשה על האדם לעזוב ארצו אשר הוא יושב בה ושם אוהביו ורעיו וכל שכן כשהוא ארץ מולדתו ששם נולד, וכל שכן כשיש שם כל בית אביו, ולכך הוצרך לומר לו שיעזוב הכל לאהבתו של הקב"ה. 

לפי הרמב"ן, מה הקושי הכפול בפסוק, וכיצד הוא מיישב אותו. 




רד"ק בראשית יב, ב
ואלו אמר לו אל ארץ כארצך טובה או טובה ממנה לא היה כל כך קשה, אבל אמר אל "הארץ אשר אראך" ולא ידע הטובה היא אם רעה, וכל זה אמר לו האל להודיע חיבתו של אברהם אבינו, שכל אלה הדברים קשים לאדם והכל קבל מאהבה לעשות רצון האל.

לפי הרד"ק, מה הקושי בפסוק, וכיצד הוא מיישב אותו. 





הברכות
בראשית פרק יב 
(א) וַיֹּאמֶר ה' אֶל אַבְרָם לֶךְ לְךָ מֵאַרְצְךָ וּמִמּוֹלַדְתְּךָ וּמִבֵּית אָבִיךָ אֶל הָאָרֶץ אֲשֶׁר אַרְאֶךָּ:
(ב) וְאֶעֶשְׂךָ לְגוֹי גָּדוֹל וַאֲבָרֶכְךָ וַאֲגַדְּלָה שְׁמֶךָ וֶהְיֵה בְּרָכָה:
(ג) וַאֲבָרֲכָה מְבָרְכֶיךָ וּמְקַלֶּלְךָ אָאֹר וְנִבְרְכוּ בְךָ כֹּל מִשְׁפְּחֹת הָאֲדָמָה:

הסבר בלשונך (ע"פ הפשט) את הברכות הגדולות שלהם יזכה אברהם אם יקיים את הציווי "לֶךְ לְךָ מֵאַרְצְךָ..." 
	"וְאֶעֶשְׂךָ לְגוֹי גָּדוֹל" - 
	הבטחת הזרע - ה' יוציא מאברהם צאצאים רבים שיהפכו בעתיד לעם גדול.

	"וַאֲבָרֶכְךָ" - 
	

	"וַאֲגַדְּלָה שְׁמֶךָ" - 
	

	"וֶהְיֵה בְּרָכָה" - 
	

	"וַאֲבָרֲכָה מְבָרְכֶיךָ" -
	

	"וּמְקַלֶּלְךָ אָאֹר" - 
	

	"וְנִבְרְכוּ בְךָ כֹּל מִשְׁפְּחֹת הָאֲדָמָה" - 
	ה' מציב ייעוד לאברהם - שהעם שאברהם ייסד יהיה ברכה למשפחות האדמה




אברהם מקיים את ציווי ה'
בראשית יב 
(ד) וַיֵּלֶךְ אַבְרָם כַּאֲשֶׁר דִּבֶּר אֵלָיו ה' וַיֵּלֶךְ אִתּוֹ לוֹט וְאַבְרָם בֶּן חָמֵשׁ שָׁנִים וְשִׁבְעִים שָׁנָה בְּצֵאתוֹ מֵחָרָן:
(ה) וַיִּקַּח אַבְרָם אֶת שָׂרַי אִשְׁתּוֹ וְאֶת לוֹט בֶּן אָחִיו וְאֶת כָּל רְכוּשָׁם אֲשֶׁר רָכָשׁוּ וְאֶת הַנֶּפֶשׁ אֲשֶׁר עָשׂוּ בְחָרָן 
	וַיֵּצְאוּ לָלֶכֶת אַרְצָה כְּנַעַן וַיָּבֹאוּ אַרְצָה כְּנָעַן:


המצטרפים לאברהם ולשרה
רש"י בראשית יב, ה
אשר עשו בחרן - שהכניסן תחת כנפי השכינה, אברהם מגייר את האנשים, ושרה מגיירת הנשים, ומעלה עליהם הכתוב כאלו עשאום. 
ופשוטו של מקרא: עבדים ושפחות שקנו להם, כמו ("וַיִּשְׁמַע אֶת דִּבְרֵי בְנֵי לָבָן לֵאמֹר לָקַח יַעֲקֹב אֵת כָּל אֲשֶׁר לְאָבִינוּ וּמֵאֲשֶׁר לְאָבִינוּ) עָשָׂה אֵת כָּל הַכָּבֹד הַזֶּה" (בראשית לא, א). "וישראל עושה חיל" (במדבר כד, יח) לשון קונה וכונס. 

[bookmark: _Hlk61952025]עיין בפסוק ה ובדברי רש"י, וענה:
[bookmark: _Hlk62638556]א. בפרק יב פסוק ה מופיע הביטוי: "וְאֶת הַנֶּפֶשׁ אֲשֶׁר עָשׂוּ בְחָרָן" על ביטוי זה רש"י מביא שני פירושים. 
לפירוש השני רש"י קורא "פשוטו של מקרא" מכאן שהפירוש הראשון הוא "דרש".
(1) הסבר בלשונך את את שני הפירושים של רש"י, לביטוי "וְאֶת הַנֶּפֶשׁ אֲשֶׁר עָשׂוּ בְחָרָן"?
[bookmark: _Hlk62638688](2) מדוע הפירוש השני של רש"י נחשב ל"פשט", ואילו הפירוש הראשון של רש"י נחשב ל"דרש"?
ב. שאלה מאתגרת: מדוע רש"י מביא שני פירושים אחד על דרך הדרש ואחד על דרך הפשט?





[image: ]מסעות אברהם בארץ
בראשית יב
(ה) וַיֵּצְאוּ לָלֶכֶת אַרְצָה כְּנַעַן וַיָּבֹאוּ אַרְצָה כְּנָעַן:
(ו) 	וַיַּעֲבֹר אַבְרָם בָּאָרֶץ עַד מְקוֹם שְׁכֶם 
עַד אֵלוֹן מוֹרֶה וְהַכְּנַעֲנִי אָז בָּאָרֶץ:
(ז) וַיֵּרָא ה' אֶל אַבְרָם וַיֹּאמֶר 
לְזַרְעֲךָ אֶתֵּן אֶת הָאָרֶץ הַזֹּאת 
וַיִּבֶן שָׁם מִזְבֵּחַ לַה' הַנִּרְאֶה אֵלָיו:
(ח) וַיַּעְתֵּק מִשָּׁם הָהָרָה מִקֶּדֶם לְבֵית אֵל 
וַיֵּט אָהֳלֹה בֵּית אֵל מִיָּם וְהָעַי מִקֶּדֶם 
וַיִּבֶן שָׁם מִזְבֵּחַ לַה' וַיִּקְרָא בְּשֵׁם ה':
(ט) וַיִּסַּע אַבְרָם הָלוֹךְ וְנָסוֹעַ הַנֶּגְבָּה: פ
(י) 	וַיְהִי רָעָב בָּאָרֶץ וַיֵּרֶד אַבְרָם מִצְרַיְמָה 
לָגוּר שָׁם כִּי כָבֵד הָרָעָב בָּאָרֶץ...














עיין בפסוקים ה-י, וענה:
א. תאר את מסלול המסע של אברהם? 
ב. מלבד המסע איזו פעולה נוספת עושה אברהם?
ג. איזו הבטחה נוספת אברהם זוכה לקבל מאת ה'?






עיין בפרק יב, פסוקים א-ט, וענה:
ציין מה הן שתי המילים המנחות, ומה המשמעות הנלמדת מהמילים המנחות הללו?
המילים המנחות בפסוקים א-ט: "ארץ", "אברם" - שבע פעמים כל מילה 
המשמעות: החזרה מבליטה את הרעיון המרכזי בפסוקים: ראשית הקשר הנצחי בין עם ישראל לארץ ישראל דרך הברית עם אברהם.



	ירידת אברהם ושרה למצרים (י-כ)



בראשית יב
(י) 		וַיְהִי רָעָב בָּאָרֶץ וַיֵּרֶד אַבְרָם מִצְרַיְמָה לָגוּר שָׁם כִּי כָבֵד הָרָעָב בָּאָרֶץ:
(יא)	וַיְהִי כַּאֲשֶׁר הִקְרִיב לָבוֹא מִצְרָיְמָה וַיֹּאמֶר אֶל שָׂרַי אִשְׁתּוֹ הִנֵּה נָא יָדַעְתִּי כִּי אִשָּׁה יְפַת מַרְאֶה אָתְּ:
(יב) 	וְהָיָה כִּי יִרְאוּ אֹתָךְ הַמִּצְרִים וְאָמְרוּ אִשְׁתּוֹ זֹאת וְהָרְגוּ אֹתִי וְאֹתָךְ יְחַיּוּ:
(יג) 	אִמְרִי נָא אֲחֹתִי אָתְּ לְמַעַן יִיטַב לִי בַעֲבוּרֵךְ וְחָיְתָה נַפְשִׁי בִּגְלָלֵךְ:
(יד)		וַיְהִי כְּבוֹא אַבְרָם מִצְרָיְמָה וַיִּרְאוּ הַמִּצְרִים אֶת הָאִשָּׁה כִּי יָפָה הִוא מְאֹד:
(טו)	וַיִּרְאוּ אֹתָהּ שָׂרֵי פַרְעֹה וַיְהַלְלוּ אֹתָהּ אֶל פַּרְעֹה וַתֻּקַּח הָאִשָּׁה בֵּית פַּרְעֹה:
(טז)	וּלְאַבְרָם הֵיטִיב בַּעֲבוּרָהּ וַיְהִי לוֹ צֹאן וּבָקָר וַחֲמֹרִים וַעֲבָדִים וּשְׁפָחֹת וַאֲתֹנֹת וּגְמַלִּים:
(יז)		וַיְנַגַּע ה' אֶת פַּרְעֹה נְגָעִים גְּדֹלִים וְאֶת בֵּיתוֹ עַל דְּבַר שָׂרַי אֵשֶׁת אַבְרָם:
(יח)	וַיִּקְרָא פַרְעֹה לְאַבְרָם וַיֹּאמֶר מַה זֹּאת עָשִׂיתָ לִּי לָמָּה לֹא הִגַּדְתָּ לִּי כִּי אִשְׁתְּךָ הִוא:
(יט)	לָמָה אָמַרְתָּ אֲחֹתִי הִוא וָאֶקַּח אֹתָהּ לִי לְאִשָּׁה וְעַתָּה הִנֵּה אִשְׁתְּךָ קַח וָלֵךְ:
(כ)		וַיְצַו עָלָיו פַּרְעֹה אֲנָשִׁים וַיְשַׁלְּחוּ אֹתוֹ וְאֶת אִשְׁתּוֹ וְאֶת כָּל אֲשֶׁר לוֹ:

סיפור ירידת אברהם למצרים עוסק בהתמודדות אברהם עם שני אתגרים שנוצרו לאחר הגעתו לארץ כנען. 
הראשון - אתגר הרעב, השני - החשש שהמצרים יפגעו בו ובשרה אשתו. 
שני האתגרים מכילים מרכיב של קושי פיזי (רעב, סכנה לו ולשרה) וקושי אמוני: הקב"ה הבטיח לאברהם ברכה בארץ כנען ואילו אברהם נתקל בקשיים רבים. 

[bookmark: _Hlk202259587]שני האתגרים של אברהם בירידתו למצרים
	רד"ק בראשית יב
(י) ויהי רעב בארץ - זה אחד מן הניסיונות שנסה האל את אברהם אבינו ועמד בכולם; ולא הרהר אחר הקדוש ברוך הוא, לאמר: אתמול אמר לי "ונברכו בך כל משפחות האדמה" (לעיל, ג), והיום - רעב בארץ שאני שוכן בה, עד שאצטרך לצאת ממנה אל מקום אחר? אלא הכל היה מקבל מאהבה, ולא הרהר אחר מידותיו של הקדוש ברוך הוא. 
מצרימה - ואברם לא היה יכול לסבול הרעב , כי היה כבד, ומקנהו רב (ראה בר' יג, ב), ולא היו מוצאים מרעה. ועוד, כי נפשות ביתו היו רבים... 
(יב) והיה כי יראו אתך המצרים... כשהיה קרוב למצרים והיה בגבולה וראה אנשיה כעורים והם שטופים בזימה, היה ירא כשיראו אשתו שהיא יפת תאר שיחמדו אותה, 
...וכן ראוי לכל צדיק שלא יסמוך במקום סכנה על הנס וישמור עצמו בכל תחבולה אשר יוכל, ... ולא יבטח על הנס. 
	 רמב"ן בראשית, יב , י 
ודע כי אברהם אבינו חטא חטא גדול בשגגה שהביא אשתו הצדקת במכשול עוון מפני פחדו פן יהרגוהו, והיה לו לבטוח בשם שיציל אותו ואת אשתו ואת כל אשר לו, כי יש באלהים כח לעזור ולהציל. 
גם יציאתו מן הארץ, שנצטווה עליה בתחילה, מפני הרעב, עוון אשר חטא, כי האלהים ברעב יפדנו ממות. ועל המעשה הזה נגזר על זרעו הגלות בארץ מצרים ביד פרעה. במקום המשפט שמה הרשע והחטא.



בפס' י-יג מסופר על שני שני אתגרים שניצבו בפני אברהם: רעב בארץ, והחשש שהמצרים יפגעו בו ובשרה אשתו. א. עיין ובדברי הרד"ק והרמב"ן, ולפי כל פרשן, ענה על שאלות הבאות:
(1) בעניין הרעב, מהו הניסיון שניצב בפני אברהם, מה ה' ציפה מאברהם? והאם אברהם עמד בניסיון הרעב?
(2) האם אברהם נהג כשורה בדרך הפעולה שלו מול החשש שהמצרים יפגעו בו ובשרה אשתו? 
ב. מה הן התפיסות השונות בעניין "בטחון בה' " שעולות מן המחלוקת הפרשנית בין הרד"ק לרמב"ן?
ג. לפי הרמב"ן, מה היו התוצאות לדורות של ניסיון זה? ומדוע אלו היו התוצאות?
[bookmark: _Hlk201058306]

התחבולה של אברהם
ספורנו בראשית יב, יג
לְמַעַן יִיטַב לִי - לְמַעַן כְּשֶׁתּאמְרִי שֶׁאַתְּ אֲחותִי יְקַוֶּה כָּל אֶחָד מֵהֶם שֶׁאַשִּׂיאֵךְ לו, וְלא יַחְשׁב שׁוּם אֶחָד מֵהֶם לְהָרְגֵנִי, אֲבָל "יֵיטִיב לִי" בְּמהַר וּבְמַתָּן (על פי להלן לד, יב), כְּמו שֶׁהָיָה הַמִּנְהָג אָז שֶׁהָיוּ מְפַתִּים אֶת אֲבִי הָאִשָּׁה בְּמהַר וּקְרובֶיהָ בְּמִגְדָּנות (על פי להלן כד, כג), כְּדֵי שֶׁיַּסְכִּימוּ לָתֵת אותָהּ לַתּובֵעַ... וּבֵין כָּךְ (תוך כדי הדיון על המוהר ועל הנישואים) חָשַׁב (שכבר תהיה אפשרות) לָצֵאת מִשָּׁם.
וַתֻּקַּח הָאִשָּׁה... וּלְאַבְרָם הֵיטִיב - שֶׁלּא נִמְלְכוּ רִאשׁונָה בּו לְפַתּותו כְּמו שֶׁהָיָה הַמִּנְהָג, וְזֶה כִּי חָשְׁבוּ שֶׁלּא הָיָה צרֶךְ לָזֶה כְּלָל מֵאַחַר שֶׁלְּקָחָהּ הַמֶּלֶךְ לְאִשָּׁה...

[bookmark: _Hlk202260025]בקשת אברהם משרה מעלה לכאורה קושי מוסרי: היתכן שאברהם דואג לעצמו, אפילו במחיר קלונה של שרה?! כיצד עונה על שאלה זו הספורנו? מה תכנן אברהם? והאם תוכניתו צלחה?













"מעשה אבות סימן לבנים" (שיטת הרמב"ן)
בפסוקים ו-ט מתוארים מסעותיו של אברהם אבינו (המקומות שעבר בהם ומעשיו השונים), ומפסוק י עד פסוק כ מתוארים מעשיו במצרים אליה ירד מפאת הרעב. 
הכתוב מרבה כאן בפרטים הנוגעים למסעותיו של אברהם, ובפרקים הבאים בהמשך גם על פרטי מסעותיהם של יצחק ויעקב, ונשאלת השאלה מה אנו למדים מתיאורים מפורטים אילו.
רמב"ן בראשית יב, ו 
ויעבר אברם בארץ עד מקום שכם - אומר לך כלל תבין אותו בכל הפרשיות הבאות בענין אברהם יצחק ויעקב, והוא ענין גדול, הזכירוהו רבותינו בדרך קצרה, ואמרו "כל מה שאירע לאבות סימן לבנים" (תנחומא ט). ולכן יאריכו הכתובים בספור המסעות וחפירת הבארות ושאר המקרים, ויחשוב החושב בהם כאלו הם דברים מיותרים אין בהם תועלת, וכולם באים ללמד על העתיד, כי כאשר יבוא המקרה לנביא משלשת האבות יתבונן ממנו הדבר הנגזר לבא לזרעו.

עיין בדברי הרמב"ן על פסוק ו, וענה:
א. לפי הרמב"ן, מה העיקרון המרכזי (ה"ענין הגדול") של סיפורי האבות בספר בראשית? הסבר את העיקרון.
ב. מה הדמיון שמוצא הרמב"ן בין האבות לנביאים?
ג. הכתוב מרבה בפרטים המתארים את דרכו של אברהם בארץ, מדוע?




דוגמה לעקרון "מעשה אבות סימן לבנים"
רמב"ן בראשית יב, י 
ויהי רעב בארץ - הנה אברהם ירד למצרים מפני הרעב לגור שם להחיות נפשו בימי הבצורת, והמצרים עשקו אותו חנם לקחת את אשתו, והקב"ה נקם נקמתם בנגעים גדולים, והוציאו משם במקנה בכסף ובזהב, וגם ציווה עליו פרעה אנשים לשלחם.
ורמז אליו כי בניו ירדו מצרים מפני הרעב לגור שם בארץ, והמצרים ירעו להם וייקחו מהם הנשים כאשר אמר (שמות א כב): "וכל הבת תחיון", והקב"ה ינקום נקמתם בנגעים גדולים עד שיוציאם בכסף וזהב וצאן ובקר מקנה כבד מאד, והחזיקו בהם לשלחם מן הארץ. 
לא נפל דבר מכל מאורע האב שלא יהיה בבנים.

הצג בטבלה שלפניך כיצד מיושם העיקרון של הרמב"ן - "מעשה אבות סימן לבנים" בנוגע למעשי אברהם במצרים.

עמירם דומוביץ 	 זכור: "הציון השנתי" נקבע על פי ההשתתפות והנוכחות שלך לאורך כל השנה! 	1

